สถานการณ์โควิด-19 ในประเทศไทย วันนี้พบผู้ป่วยรายใหม่เพิ่ม 170 ราย ไม่พบผู้เสียชีวิต
เพจศูนย์ข้อมูลโควิด-19 รายงานสถานการณ์โควิด-19 ในประเทศไทยวันนี้ (14 มี.ค. 64 ) พบผู้ป่วยรายใหม่เพิ่มขึ้น 170 ราย แบ่งเป็นผู้ติดเชื้อในประเทศ 156 ราย และติดเชื้อจากต่างประเทศ 14 ราย ส่งผลให้จำนวนผู้ป่วยยืนยันสะสมในปัจจุบันอยู่ที่ 26,927 ราย รักษาหายป่วยแล้ว 26,154 ราย  ไม่พบผู้เสียชีวิต ทำให้จำนวนผู้เสียชีวิตสะสมคงที่ 86 รายสำหรับผู้ติดเชื้อที่เพิ่มขึ้นจำนวน 170  ราย เป็นผู้ป่วยรายใหม่จากระบบเฝ้าระวังและบริการ 20 ราย ,จากการค้นหาเชิงรุกในชุมชน 136 ราย เป็นผู้ที่เดินทางจากต่างประเทศมีการคัดกรอง ณ ด่าน และเข้าโรงพยาบาลหรือสถานกักกันที่รัฐจัดให้ จำนวน 13  ราย มาจาก กานา 1 ราย อียิปต์ 2 ราย  แทนซาเนีย 1 ราย สหรัฐอาหรับเอมิเรตส์ 1 ราย สหรัฐอเมริกา 1 ราย ฝรั่งเศส 2 ราย ปากีสถาน 1 ราย สหราชอาณาจักร 2 ราย มาเลเชีย 2 ราย  และเป็นผู้ที่เดินทางจากต่างประเทศ ผ่านช่องเส้นทางธรรมชาติ จากมาเลเชีย 1 ราย  ขณะที่สถานการณ์โควิด-19 ทั่วโลก มีผู้ติดเชื้อยืนยันสะสมรวมกว่า 120 ล้านราย มีผู้เสียชีวิตแล้วกว่า 2 ล้าน 6 แสนราย โดยสหรัฐอเมริกายังเป็นประเทศที่มีผู้ติดเชื้อมากสุด รองลงมา ได้แก่ บราซิล อินเดีย รัสเซีย ตามลำดับ ส่วนประเทศไทยอยู่ในลำดับที่ 112   ของโลก